open-index/open-wikipedia-markdown huggingface dataset:
Indeksinis fondas

**Indeksinis fondas** – investicinis fondas, kurio vieneto vertės pokyčiai atitinka konkretaus indekso vertės kitimą. Šio fondo valdytojo tikslas yra mažiausiomis išlaidomis siekti „sekamo“ indekso pajamingumo. Vienas iš paprasčiausių būdų – investuoti investicinio fondo turtą į bendrovių vertybinius popierius tokiomis pat proporcijomis kaip ir indekse. Paprastai indeksinio fondo valdymo mokestis yra mažesnis už aktyviai valdomo investicinio fondo mokestį. Pajamingumas atitinka akcijų, žaliavų ar skolos vertybinių popierių indekso pajamingumą, t. y. indeksinio fondo pajamingumas atitinka vidutinį konkrečios investicinės priemonės rinkos pajamingumą. Pajamos gaunamos iš kapitalo prieaugio. Didžiausią įtaką turi rinkos rizika, nes indeksinių fondų pajamingumas priklauso nuo bendrų rinkoje esančių svyravimų. Žymiausias iš indeksų fondų, – „Vanguard 500 Index Fund“, – veikia pagal indeksą S&P 500.

## Istorija
1967 m. gegužės 24 d. Richard Allen Beach įsteigė įmonę „Qualidex, Fund, Inc.“. 1970 m. spalį įmonė buvo paskelbta kaip fondas, veikiantis pagal indeksą Dow Jones 30 (DJI 30). Atitinkama registracija buvo gauta 1972 m. liepos 31 d. Tai buvo pirmas istorijoje indeksų fondas.

## Pranašumai
Pranašumai, palyginti su kitomis investicijų rūšimis:
* Mažos valdymo išlaidos. Teigiama, kad, įvertinus sumokamus komisinius, indeksiniai fondai yra vienas pigiausių investavimo būdų. Tipinės rinkliavos svyruoja nuo 0,1% didelėms JAV įmonėms iki 0,7% besiplečiančioms rinkoms. Vidutiniškai aktyviai valdomas tarpusavio fondas renka valdymo mokestį, kurio dydis – 1,15%.
* Investuojama į diversifikuotą investicijų portfelį, taigi rizika yra sumažinta, palyginti su investicija į vienos bendrovės akcijas.
* Dauguma investuotojų nepranoksta S&P 500 indekso rezultatų.

## Trūkumai
Trūkumai, palyginti su kitomis investicijų rūšimis:
* Negali turėti didesnį nei vidutinį rinkos pajamingumą.
* Dėl padidintos indeksų fondo paklausos įtraukiama į populiarų indeksą įmonė gali patirti paklausos šoką, o šalinama iš tokio indekso įmonė gali patirti pasiūlos šoką, ir tai keičia kainą.

## Išnašos

## Šaltiniai
* Karolina Kriščiukaitytė (ištrauka iš Lietuvos vartotojų instituto ir LR vertybinių popierių komisijos leidinio „Finansinių paslaugų vadovas“, Vilnius, 2009)
Uždaro tipo investicinė bendrovė

**Uždaro tipo investicinė bendrovė** – akcinė bendrovė, išleidžianti fiksuotą skaičių akcijų, išperkamų pasibaigus akcinės bendrovės įstatuose numatytam veiklos laikotarpiui arba kitu jos įstatuose iš anksto nustatytu laiku. Uždaro tipo investicinės bendrovės akcijos nėra išperkamos akcininkui pareikalavus. Pasibaigus uždaro tipo investicinės bendrovės įstatuose nustatytam bendrovės veiklos laikotarpiui, bendrovės turtas parduodamas ir po skolinių įsipareigojimų įvykdymo likę pinigai padalijami bendrovės akcininkams proporcingai turimų akcijų skaičiui.

## Šaltiniai

* LR Kolektyvinio investavimo subjektų įstatymas
* LR Informuotiesiems investuotojams skirtų kolektyvinio investavimo subjektų įstatymas
Česlovas Kančelskis

**Česlovas Kančelskis** (g. 1949 m.) – buvęs Lietuvos futbolininkas.

## Biografija

Būdamas 11 metų pradėjo lankyti Šiaulių miesto sporto mokyklos futbolo sekciją pas trenerį Pijų Paukštį, o po 5 metų, 1965 m. pakviestas į Šiaulių „Statybininko“ komandą, kurios sudėtyje kitais metais užėmė 2-ąją vietą Lietuvos futbolo čempionate, 1974 m. tapo „Tiesos“ taurės laimėtoju, 1977 m. Lietuvos futbolo čempionu, 1987 m. čempionato sidabro medalio laimėtoju.

Žaidė komandose:
* Statybininkas Šiauliai, nuo 1965 m.
* Žalgiris Vilnius, nuo 1968 m.
* Atlantas Klaipėda
* Iskra Smolensk

Sūnūs Deivis Kančelskis ir Tomas Kančelskis taip pat futbolininkai.

## Šaltiniai
Rimantas Skersys

**Rimantas Skersys** (g. 1961 m. vasario 24 d.) – buvęs Lietuvos futbolininkas, treneris.

## Biografija

1969 m. pradėjo sportinį kelią Klaipėdos sporto mokykloje pas trenerį Fiodorą Finkelį, kiek vėliau – pas Ričardą Dubinską. Po laiptelį kopdamas aukštyn futbolo laiptais, gabus jaunuolis buvo kviečiamas į įvairias savo amžiaus grupės Lietuvos rinktines. 1977 m. Klaipėdos futbolo VJSM sudėtyje Sumgaite tapo TSRS specializuotų sporto mokyklų čempionu. Tais pačiais metais perspektyvus žaidėjas buvo pakviestas į meistrų komandą „Atlantas“.

Baigęs vidurinę mokyklą, 1979 m. išvyko studijuoti į Kauno kūno kultūros institutą. Studijuodamas KKI, 1979-1983 m. ne kartą tapo Lietuvos aukštųjų mokyklų čempionu. Baigęs mokslus, 1983 m. rudenį R. Skersys grįžo į „Atlanto“ vienuolikę, kurioje rungtyniavo iki 1989 metų. 1985 m. pasiektas pats svariausias laimėjimas – su „Atlantu“ iškovota teisė rungtyniauti TSRS I lygos čempionate. 1990 m. R. Skersys rungtyniavo uostamiesčio „Granito“ ekipoje.

Atkūrus Nepriklausomybę, 1991-1993 m. rungtyniaudamas Kretingos „Minijoje“ R. Skersys kretingiškiams padėjo tapti Lietuvos II lygos čempionais. Taip pat iškovota teisė rungtyniauti tarp stipriausių Lietuvos komandų.

Rungtyniaudamas už „Granito“ ir „Minijos“ ekipas R. Skersys derino futbolininko ir trenerio darbą. Nuo 1989 m. Rimantas pradėjo dirbti Klaipėdos futbolo mokykloje, kurioje darbuojasi iki šiol. Su savo komandomis R. Skersys yra ne kartą tapęs įvairaus amžiaus respublikos pirmenybių čempionais, taip pat iškovojo Lietuvos jaunių ir jaunimo žaidynių titulus. 1992-2005 m. R. Skersys dirbo Lietuvos U-17 ir U-19 rinktinių treneriu. 2010 m. vadovavo FC Klaipėdai.

Tarp auklėtinių – Lietuvos nacionalinės rinktinės žaidėjai Tomas Danilevičius ir Andrius Gedgaudas, U-21 rinktinės vartininkas Liudvikas Valius, Vokietijos Bundeslygos salės futbolo čempionas ir geriausias žaidėjas Haroldas Gracholskis.

## Šaltiniai
Algirdas Vaitkus

**Algirdas Vaitkus** (g. 1948 m. gegužės 12 d. Klaipėdoje) – buvęs Lietuvos futbolininkas.

## Biografija

Klaipėdos vaikų ir jaunimo sporto mokyklos auklėtinis, didžiąją karjeros dalį praleido Klaipėdos meistrų komandose, 1969–1971 m. Vilniaus „Žalgiryje“. 1978 ir 1980 m. LTSR čempionas su „Granito“ komanda.

2002 m. dirbo futbolo mokykloje treneriu.,

## Šaltiniai
Vladas Bertalis

**Vladas Bertalis** (1952 m. vasario 4 d. Klaipėdoje – 1991 m. liepą) – buvęs Lietuvos futbolininkas, vartininkas.

## Biografija

Gimė ir žaidė Klaipėdos mieste. 1978, 1980 ir 1981 m. LTSR čempionas su „Granito“ komanda. Vėliau žaidė FK Atlantas meistrų komandoje.

## Šaltiniai
Edmontas Karinauskas

**Edmontas Karinauskas** (1955 m. balandžio 4 d. Klaipėdoje – 2013 m. sausio 3 d. Vilnius) – Lietuvos futbolininkas.

## Biografija
E. Karinauskas žaidė puolėju Klaipėdos „Atlanto“ meistrų komandoje, kur per 168 rungtynes įmušė 31 įvartį. Komandoje sužaidė šešetą sezonų (1973–1980 m.). Dėl tarnybos sovietinėje armijoje rungtyniavo su dvejų metų pertrauka – per ją žaidė Žitomiro „Automobilininko“ komandoje. Paskui persikėlė į Klaipėdos „Granitą“, buvo jos kapitonas. Su „Granito“ komanda dusyk tapo LTSR čempionu – 1980 ir 1981 m., taip pat dusyk laimėjo „Tiesos“ taurę. Paskutinė komanda, kurioje žaidė, buvo Gargždų „Banga“.

Buvo ilgametis Klaipėdos futbolo senjorų komandų žaidėjas, jų vadovas.

## Išnašos
Leonardas Lukavičius

**Leonardas Lukavičius** (g. 1949 m. lapkričio 26 d. Mažeikiuose) – buvęs Lietuvos futbolininkas.

## Biografija

1970 m. LTSR čempionas su „Atleto“ komanda, 1978 ir 1980 m. LTSR čempionas su „Granito“ komanda. 1974-1978 metais gynė Klaipėdos „Atlanto“, nuo 1979 m. rungtyniavo „Granito“ komandoje, kurio sudėtyje tapo Lietuvos čempionu ir iškovojo „Tiesos“ taurę.

1979 m. trenerio karjerą pradėjo Klaipėdos futbolo mokykloje. Jo pirmoji laida – tai 1969 metų gimusiųjų grupė. Iš šios mokomosios grupės Lietuvos nacionalinėje rinktinėje rungtyniavo Audrius Žuta ir Viktoras Olšanskis. Dirbdamas futbolo mokykloje, L. Lukavičius paliko pėdą ir suaugusiųjų futbole. Treniruojant Klaipėdos „Atlantą“ kartu su V. Gedgaudu, du kartus užimtos antrosios vietos TSRS II lygos Vakarų zonos pirmenybėse.

Jau paskelbus nepriklausomybę, L. Lukavičius dvejus metus vadovavo Gargždų „Bangos“ vienuolikei. Lietuvos aukščiausios lygos salės futbolo pirmenybėse L. Lukavičiui treniruojant Klaipėdos „Argus“ komandą buvo iškovota trečioji vieta. 2002 m. treniravo vaikus futbolo mokykloje.

## Šaltiniai
Šiuolaikinė penkiakovė 2012 m. vasaros olimpinėse žaidynėse

**[[Šiuolaikinė penkiakovė]] [[2012 m. vasaros olimpinės žaidynės|2012 m. vasaros olimpinėse žaidynėse]]** buvo rengiama dvidešimt trečią kartą. Sportininkai šiuolaikinės penkiakovės rungtyse varžėsi nuo rugpjūčio 11 d, iki rugpjūčio 12 d. Žaidynėse iš viso dalyvavo 72 penkiakovininkai: po 36 vyrus ir moteris. Iš viso sportininkai varžyėsi dėl dviejų medalių rinkinių: vyrų ir moterų individualiose rungtyse.

## Kvalifikacija
Kiekviena šalis gali deleguoti daugiausia po du vyrus ir dvi moteris.

### Vyrai

### Moterys

## Rezultatai

### Vyrai

### Moterys

## Lietuva

### Kvalifikacija

NF- nepasiekė finalo.

## Nuorodos
* Londonas 2012
Fiodoras Finkelis

**Fiodoras Finkelis** (g. 1938 m. rugpjūčio 29 d. Klaipėdoje - 2018 m. balandžio 5 d. Klaipėdoje ) – Lietuvos futbolininkas ir futbolo treneris.

## Biografija

F. Finkelio treniruojamas „Granitas“ 1978 m., o 1994 m. ROMAR tapo Lietuvos čempionais. Iš viso F. Finkelis kaip treneris 5 kartus tapo Lietuvos čempionu.

Žaista komandose:
* FK ASK Rīga, 1956–1959 m.
* Spartakas Vilnius, 1960 m.
* Cementininkas Naujoji Akmenė, 1961–1963 m.
* Granitas Klaipėda, nuo 1963 m.
* Zvejnieks Liepaja, ~1965 m.

Treniruotos komandos:
* Banga Gargždai, iki 1977 m.
* Granitas Klaipėda 1977–1991 m.
* Lietuvos Makabi Vilnius 1991–1992 m.
* ROMAR Mažeikiai 1994 m.

Auklėtiniai: Rimantas Skersys, Marius Poškus, Tomas Žiukas, Arūnas Šuika, Saulius Atmanavičius.

2002 m. dirbo futbolo mokykloje trenerių vartininku.
## Šeima
Žmona Margarita, dukterys Anželika ir Viktorija.

## Šaltiniai
Algimantas Šalkauskas

**Algimantas Šalkauskas** (g. 1957 m. lapkričio 26 d. Lazdijuose) – buvęs Lietuvos futbolininkas.

## Biografija

Pirmasis treneris – J. Brazauskas. 1979 m. baigė VPI.

2002 m. gyveno ir dirbo JAV.

## Pasiekimai
* 1980, 1981, 1984 m. LTSR čempionas (su „Granitu“)
** sidabro medaliai (1982, 1983, 1985, 1986)
* Lietuvos taurės laimėtojas (1981, 1983, 1986) 

## Šaltiniai
Vilhelmas Stanikas

**Vilhelmas Stanikas** (g. 1953 m. Panevėžyje) – buvęs Lietuvos futbolininkas.

## Biografija

Gimė Panevėžyje. Triskart tapo LTSR futbolo čempionu su „Granito“ komanda (1978, 1980, 1981), kartą – vicečempionu (1982). Taip pat žaidė „Automobilininko“ komandoje.

## Šaltiniai
Fredrik Hermansson

**Fredrikas Hermansonas** (; g. 1976 m. liepos 18 d.) – švedų muzikantas, dabartinis progresyviojo metalo grupės Pain of Salvation klavišininkas ir pritariantysis vokalistas. Jis taip pat yra nepriklausomas samdomas pianistas bei kompozitorius, studijavęs klasikinį ir džiazo pianiną Estešunde bei kamerinę muziką Vesterose, kur įgijo magistro laipsnį.

## Diskografija
### Pain of Salvation
* *[[Entropia]]* (1997)
* *[[One Hour by the Concrete Lake]]* (1998)
* *[[The Perfect Element, Part I]]* (2000)
* *[[Remedy Lane]]* (2002)
* *[[12:5]]* (2004)
* *[[BE (albumas)|BE]]* (2004)
* *[[Scarsick]]* (2007)
* *[[Linoleum]]* (2009)
* *[[Road Salt One]]* (2010)
Saulius Adomaitis

**Saulius Adomaitis** (1958 m. rugsėjo 11 d. Klaipėdoje) – buvęs Lietuvos futbolininkas, žaidęs Klaipėdos komandose.

## Biografija

1981 m. baigė KPI Klaipėdos fakultetą. 1978, 1980, 1981 ir 1984 m. LTSR čempionas su „Granito“ komanda. 1977 ir 1981 m. trumpai žaidė „Atlanto“ meistrų komandoje.

2002 m. buvo smulkus verslininkas.

## Šaltiniai
Edvardas Maliauskas

**Edvardas Maliauskas** (g. 1953 m. Klaipėdoje, nužudytas 2000 m.) – buvęs Lietuvos futbolininkas.

## Biografija
1978, 1980 ir 1981 m. LTSR čempionas su „Granito“ komanda, vienas rezultatyviausių visų laikų „Granito“ žaidėjų. 1984 m. dirbo „Granite“ treneriu.
Audrius Žuta

**Audrius Žuta** – buvęs Lietuvos futbolininkas, futbolo teisėjas.

## Biografija
Treniravo Leonardas Lukavičius. Daugiausia laiko žaidė „Atlanto“ komandoje.

2026 m. kovą išrinktas Klaipėdos apskrities futbolo federacijos valdybos narius.

## Pasiekimai

* A lygos laimėtojas: 1997, 1998, 2000 m.
* LFF taurės laimėtojas: 2002, 2004 m.
* LFF supertaurės laimėtojas: 2004 m.
* Baltarusijos lygos laimėtojas: 1992, 1993 m.
* Baltarusijos taurės laimėtojas: 1992 m.

## Įvarčiai rinktinėje

## Išnašos
Viktoras Budrys

**Viktoras Budrys** (g. 1956 m.) – buvęs Lietuvos futbolininkas. Saugas.

## Biografija
Kilęs nuo Salantų. Žaisdamas Mažeikių „Atmosferos“ komandoje, kartu su šia komanda 1979 m. tapo Lietuvos čempionu. Čempionų komandoje žaidė 4 metus.

## Šaltiniai
Bayes verslo mokykla

**Bayes verslo mokykla** (, anksčiau *City University Business School*) – Sičio universiteto (UK) verslo mokykla, įsteigta 1966 m. Prestižinė verslo mokykla  įsikūrusi Londono Sityje, viename didžiausių komercinių bei finansinių centrų pasaulyje.

## Kvalifikaciniai laipsniai

„Bayes“ verslo mokykloje galima įgyti bakalauro (BSc), magistro (MSc), verslo vadybos magistro (MBA) ir daktaro (PhD) laipsnį.

## Fakultetai
Verslo mokyklą sudaro trys fakultetai:
* Aktuaro mokslų ir draudimo fakultetas ()
* Finansų fakultetas 
* Vadybos fakultetas 

## Studijos
;Bakalauro 
# Sąskaityba ir finansai ()
# Statistikos mokslai ()
# Bankininkystė ir tarptautiniai finansai ()
# Verslo studijos ()
# Investicijų ir finansinės rizikos valdymas ()
# Vadyba ()
# Nekilnojamojo turto finansai ir investicijos ()
# Paramos fondų valdymas ()

; Magistro 
# Statistikos mokslai ()
# Finansai ()
# Draudimas ir rizikos valdymas ()
# Vadyba 
# Kiekybinė analizė ()
# Nekilnojamasis turto vertinimas ()
# Laivyba, tiekimo grandinės valdymas ir energija ()
# Labdarybės studijos ()
# Verslo administravimo magistro studijos ()

; Doktorantūra 
# Vadyba 
# Finansai 
# Statistikos mokslai ir draudimas ()
Vaterlo

**Vaterlo** (valonų kalba: *Waterlô*) − miestas vidurio Belgijoje, Valonijoje; 15 km į pietus nuo Briuselio.

Vaterlo miestas garsus 1815 m. birželio 18 d. čia vykusiu Vaterlo mūšiu. Jo metu Napoleonas pralaimėjo Velingtono vadovaujamai kariuomenei. Tai nedidelis miestelis, kuriame gyvena apie 30 000 gyventojų. Mieste įkurtas Velingtono muziejus (*Musée Wellington*), kuriame saugomi žymiojo mūšio planai ir modeliai. Taip pat yra Vaškinių figūrų muziejus − jame demonstruojami kareiviai, aprengti tų laikų uniformomis. Nuo *Bute de Lion* piliakalnio, esančio už 3 km nuo miesto, atsiveria puikus legendinio mūšio lauko vaizdas. Vasaros savaitgaliais čia rengiami edukaciniai renginiai ir mūšio rekonstrukcijos.

## Miestai partneriai
* Rambuljė, Prancūzija
* Nagakutė, Japonija
* Diferdanžas, Liuksemburgas
* Vaterlo, Kanada
Michailas Gusiatinas

**Michailas Gusiatinas** (g. 1947 m. vasario 2 d.) – buvęs Lietuvos futbolininkas, gynėjas.

## Biografija

Augo „Baltijos“ stadiono rajone, prie Žvejybos Uosto. Kai į tuometę 6-ąją vidurinę mokyklą fizinio lavinimo mokytoju atėjo dirbti futbolo treneris A. Špokas, jis pakvietė M. Gusiatiną į futbolo treniruotes. Žaidė visų amžių – vaikų, jaunučių, jaunių – Klaipėdos rinktinėse, kol 1966 m. jam pasiūlyta žaisti meistrų „Granite“. Į reprezentacinę miesto komandą „Atlantą“ pakvietė treneris Algirdas Klimkevičius, šiame klube jis žaidė iki 1976 m. 1977–1979 m. dar žaidė Lietuvos čempionate rungtyniavusiame „Granite“, su kuriuo 1978 m. tapo LTSR čempionu.

Dirbo Klaipėdos mėsos kombinate paukščių perdirbimo cecho mechaniku. Po trejų metų šiame kombinate, komandos draugas Juozas Žvinakevičius pasiūlė tapti jūreiviu, kuriuo dirbo 17 metų. 2007 m. vadovavo „Progreso“ bendrovei.

Vyresnysis brolis Martinas Gusiatinas irgi gerai žaidė futbolą, žaidė Kauno „Politechnikos“ vienuolikėje, buvo pakviestas į Lietuvos jaunimo rinktinę. Žmona Liudmila, du sūnūs: Vitalijus ir Vladimiras.

## Šaltiniai
Hondas

**Hondas** () – Centrinės Amerikos upė, tekanti Jukatano pusiasalio rytuose. Upės ilgis apie 150 km, didžioji jos dalis teka Meksikos ir Belizo pasieniu. Įteka į Četumalio įlanką Karibų jūroje. Kartu su Belizo upe, Hondas sudaro didžiausią Belizo vandens arteriją.

Hondas susiformuoja Asulio upės, kurios ištakos yra Peteno baseine (Gvatemala), ir Čančičo upių santakoje. Netoli santakos yra įsikūrusi La Uniono gyvenvietė. Šalia upės taip pat yra išsidėstęs Subteniente Lopeso miestas ir Četumalis, kuris yra administracinis Kintana Roo valstijos centras.

Upės pavadinimas yra minimas Belizo himne.

## Šaltiniai
Anatolijus Timofejevas

**Anatolijus Timofejevas** (g. 1950 m. balandį) – buvęs Lietuvos futbolininkas, nusipelnęs Lietuvos treneris.

## Biografija

Būdamas gabus jaunuolis buvo kviečiamas į įvairaus amžiaus Lietuvos rinktines. Pirmas svarus laimėjimas pasiektas 1967 m., kuomet TSRS „Vilties“ taurės varžybose su Lietuvos jaunių U-17 rinktine buvo iškovoti sidabro medaliai. 1970 m. A. Timofejevas su Kauno „Atleto“ ekipa tapo Lietuvos čempionu, vėliau 1971-1972 m. žaidė Vilniaus „Žalgirio“ meistrų komandoje. 1973 m. tarnybą armijoje atliko rungtyniaudamas Lvovo SKA (Ukraina) komandoje, kuri tuomet rungtyniavo TSRS II lygos pirmenybėse.

Grįžęs iš Ukrainos 1974-1979 m. gynė Klaipėdos „Atlanto“ spalvas. 1980 m. rungtyniavo Klaipėdos „Granito“ komandoje, kurios sudėtyje antrą kartą tapo Lietuvos čempionu. Tais pačiais metais pradėjo trenerio karjerą Klaipėdos futbolo mokykloje. Jau kitais metais buvo pakviestas dirbti trenerio asistentu į „Atlanto“ meistrų komandą. 1985 m. pabaigoje „Atlantas“ iškovojo teisę rungtyniauti TSRS I lygoje. Už šį pasiekimą strategams Č. Urbonavičiui ir A. Timofejevui buvo suteikti Lietuvos nusipelniusių trenerių vardai.

1987 m. sugrįžo į Klaipėdos futbolo mokyklą, joje darbuojasi iki šiol. Su savo komandomis A. Timofejevas yra ne kartą tapęs įvairaus amžiaus grupių Respublikos pirmenybių čempionais ir prizininkais, taip pat du kartus iškovojo Lietuvos jaunių ir jaunimo žaidynių titulus.

## Šaltiniai
Kvartarolas

**Kvartarolas** () – biloninė Venecijos moneta, įvesta dožo Enriko Dandolo () 1192 m. Svoris – 0,776 g, vertė – 1/4 denaro. Averse buvo raidės *VE.NC* (*Venecia civitas* 'Venecijos valstybė'), reverse – kryžius ir lelija.

Vėliau buvo kaldinami kvartarolai, svėrę 1,449 g. Valdant dožui L. Tiepolui (*Lorenzo Tiepolo*) buvo išleistas dvigubas kvarterolas, svėręs 2,328 g. Ši moneta buvo kaldinama XIII a. pabaigoje ir XIV pirmoje pusėje. 

## Nuorodos
* Квартароло
Algimantas Lungys

**Algimantas Lungys** (g. 1947 m. spalio 24 d.) – buvęs Lietuvos futbolininkas, teisėjas.

## Biografija

Klubai:
* Granitas Klaipėda
* Atlantas Klaipėda
* Daugava Riga
* Žalgiris Vilnius

Sūnus Regimantas ir Algimantas (pastarasis gynė Lietuvos jaunimo rinktinės vartus, žaidė „Atlante“).

Baigęs Smolensko trenerių mokyklą, bet treneriu netapo, nors truputį dirbo futbolo mokykloje treneriu, treniravo būsimuosius vartininkus. Išėjo dirbti į 7-ąją laivų remonto įmonę, dabartinę „Laivitę“, sporto metodininku. Vėliau čia, stojus Nepriklausomybei, perėjo dirbti apsaugos viršininku. Dabar – bendrovės „Budrus sakalas“ apsaugininkas. Lietuvos futbolo teisėjų asociacijos prezidiumo narys, rungtynių inspektorius. Turėdamas 56 metus baigė žaisti už veteranus.

## Šaltiniai
Vladimiras Talalajevas

**Vladimiras Talalajevas** (g. 1954 m. sausio 1 d. Gorlovkoje) – buvęs Lietuvos futbolininkas.

## Biografija

1981 m. LTSR čempionas su „Granito“ komanda.

Gimė Ukrainos mieste Gorlovkoje, šachtininko šeimoje. Vaikystėje atvyko gyventi į Kauną. Čia buvo įskikūrusi jo senelė, o Panemunės kareivinėse tarnavo dėdė. V. Talalajevo atvykimas į Lietuvą buvo lemtingas jo sportinėje biografijoje. Kaune jis futbolo abėcėlės ėmė mokytis pas gerai žinomą trenerį Romualdą Dambrauską. Šio futbolo specialisto dėka V. Talalajevo rezultatai ėmė sparčiai augti. Ne kiekvienas gali pasigirti žaidęs TSRS rinktinėje. Tačiau V. Talalajevas tuo gali didžiuotis – jis 1971-1972 m. gynė TSRS jaunių rinktinės iki 18 metų garbę. Tais laikais tai buvo didžiulis futbolininko įvertinimas. Pirmasis treneris ir V. Talalajevas ilgai keliavo vienu keliu: R. Dambrauskas 1973 m. jį pasikvietė į „Atlantą“.

„Atlante“ V. Talalajevas debiutavo 1973 m. balandžio 23 d. per atlantiečių rungtynes su Masinostroitel Podolsk komanda (2:0). Jis antrame kėlinyje pakeitė R. Lavrinavičių. Pirmąjį įvartį V. Talalajevas pelnė 1973 m. birželio 5 d. į Zvejnieks Liepaja vartus (2:1). Paskutines rungtynes „Atlante“ sužaidė 1980 m. spalio 7 d. su Dnepr Mogilev (2:0). V. Talalajevo sužaistos rungtynės „Atlante“ 288, o pelnytų įvarčių – ties 20.

Atsisveikinęs su „Atlantu“ V. Talalajevas dar kurį laiką žaidė „Granite“, su kuriuo tapo Lietuvos čempionu ir prizininku.

## Šaltiniai
Karolas

**Karolas** () – Anglijos ar Ispanijos moneta, kaldinta valdant karaliui Karoliui, ant kurios užrašytas lotyniškas karaliaus vardas *Carolus*.

## Anglija
Anglijos aukso moneta, kaldinta valdant karaliui Karoliui I. Pradžioje ji buvo lygi 20 šilingų (vėliau – 23 šilingams).

## Ispanija
Karolais vadino ir sidabrines 8 realų ispaniškas monetas, kitaip dar vadintas *Karolio doleriais* (, pesais ar Ispanijos doleriais, kaldintas Karlo III (1788–1808 m.) ar Karlo IV (1788–1808 m.) laikais.

Karlo IV pesai plačiai naudoti ir vertinti nuo Levanto iki Kinijos. Šios monetos buvo labai populiarios ir Šiaurės Afrikoje, kur jas arabai vadino *abuarba* 'keturių tėvas' (dėl skaičiaus IV). Kinijoje jie buvo labai vertinami ir vadinti *Šanchajaus doleriais*. Nuo XIX a. vidurio juos ėmė išstumti Meksikos pesai.


File:Taiwán chino.jpg|Karlo III (Ispanija) pesas, kitaip – *Karolio doleris*, su kinišku įspaudu.
File:Potosì 8 reales 1768 131206.jpg|Karlo III (Ispanija) 8 realai, kitaip – *Karolio doleris*.
File:Sumatra.jpg|Karlo IV (Ispanija) pesas, su kinišku įspaudu,


## Nuorodos

* Каролюс
Vladimiras Buzmakovas

**Vladimiras Buzmakovas** (g. 1963 m. spalio 18 d.) – buvęs Lietuvos futbolininkas, treneris.

## Biografija

Trenerio karjera: Vėtra Rūdiškės (2000–2001), VPU (2005–2009).

 perėmė FK Riteriai bei „Talentų futbolo akademijos“ sporto direktoriaus pareigas.

## Pasiekimai

* A lygos čempionas: 1999 m.
* Moldavijos čempionas: 1992 m.

## Išnašos

## Nuorodos
*
Romualdas Norkus (1960)

**Romualdas Norkus** (g. 1960 m. sausio 30 d.) – buvęs Lietuvos futbolininkas.

## Biografija

Per savo sportinę karjerą yra iškovojęs skambių pergalių – 1977 m. rungtyniaudamas „Granito“ komandoje laimėjo LTSR taurę, 1978 m. tapo TSRS čempionu tarp moksleivių. R. Norkus anksčiau Klaipėdos futbolo mokykloje ugdė jaunuosius futbolininkus, nuo 2009 m. eina Klaipėdos futbolo akademijos direktoriaus pareigas. Taip pat jis šioje akademijoje jaunimą moko futbolo subtilybių.

## Šaltiniai
* „Vakarų ekspresas“, 2010-01-30, 7 p.
Kvartiljas

**Kvartiljas** ( 'ketvirtis (realo)') – biloninė ispaniška XVI a. moneta arba smulki sidabrinė ar varinė kai kurių Centrinės ar Pietų Amerikos valstybės moneta.

## Senoviniai kvartiljai
Kvartiljas buvo nuo 1566 m. kaldinta biloninė Ispanijos moneta, verte atitikusi  realo arba 8,5 maravedžio. Keičiant už kvartilją paprastai duodavo tik 8 maravedžius dėl mažo sidabro kiekio. 

## Variniai kvartiljai
Kvartiljai buvo smulkios vario, kartais - sidabro monetos, naudotos kai kuriose Centrinės ir Pietų Amerikos valstybėse - Meksikoje, Gvatemaloje, Kolumbijoje, Nikaragvoje, Venesueloje. Pvz., Kolumbijoje variniai kvartiljai buvo kaldinti nuo 1803 m. 1842 m. Ekvadoro kvartiljai buvo kaldinami iš 333 prabos sidabro.
Belizo rajonai

**[[Belizas]]** administraciškai padalintas į 6 **rajonus** (). Pastarieji smulkiau skirstomi į rinkimines apygardas, kurių šalyje iš viso yra 31.

Rajonai:

## Nuorodos
* Belize: Administrative Division (Citypopulation.de)
* Districts of Belize (Statoids.com)
Belizo rajonas

**Belizo rajonas** () – rajonas vidurio rytų Belize. Tai daugiausiai gyventojų turintis šalies rajonas. Administracinis centras – Belizo miestas.

## Geografija

Rytinį rajono krantą skalauja Karibų jūra. Į Belizo rajono sudėtį įeina joje esančios Belizo barjerinio rifo salos (Ambergriso Sala, Kolkerio Sala, Sent Džordžo Sala, Čapelo Sala, Gofo Sala, Inlgiš Sala). Žemyninę rajono dalį sudaro upių išvagota lyguma – ja teka Belizo, Sibuno, Manati, Šiaurinė upės. Greta jūros kranto gausu seklių lagūnų. Įsteigtas Sibuno miško rezervatas bei Kreivojo Medžio gyvosios gamtos draustinis.

## Istorija

Belizo rajone yra senovės majų miesto Altun Ha griuvėsiai.

## Gyvenvietės
 
Svarbesnės gyvenvietės:
* Belizas
* San Pedro Taunas
* Hatjevilis
* Leidivilis
* Gardenija
* Geils Pointas
* La Demokrasija

## Šaltiniai
Belizo savivaldybės oro uostas

**Belizo savivaldybės oro uostas** (IATA – **TZA**, ICAO – *nėra*) – oro uostas Belizo mieste Belize. Tai yra antras miesto oro uostas po Tarptautinio Philip S. W. Goldson oro uosto. Nepaisant to, kad Belizo savivaldybės oro uostas yra mažesnis, jis yra arčiau miesto centro, nei tarptautinis oro uostas.

Šiuo oro uostu reguliariai naudojasi dvi šalies oro bendrovės *[[Maya Island Air]]* ir *[[Tropic Air]]*.
Kajo rajonas

**Kajo rajonas** () – rajonas vidurio vakarų Belize, Gvatemalos pasienyje. Tai didžiausias šalies rajonas. Administracinis centras – San Ignasijas.

## Geografija

Didžiąją dalį teritorijos užima mišku apaugusi lyguma, pietuose iškilę Majų kalnai. Svarbiausios upės – Belizas, Makalis, Mopanas. Yra Žydrosios Skylės ir Guanakastės nacionaliniai parkai.

## Istorija

Kajo rajone yra nemažai senovės majų miestų liekanų: Šunantuničas, Kahal Pečas, Karakolis, Ča Krykas.

## Gyvenvietės
 
Svarbesnės gyvenvietės:
* San Ignasijas
* Belmopanas
* Spaniš Lukautas
* Benke Vjecho del Karmenas
* Volei of Pysas
* Sent Margaretzas
* Road Krykas

## Šaltiniai
Kontorniatas

**Kontorniatas** (, iš  'kontūras') – savotiškas bronzinis medalionas, kurio pakraščiai apvesti giliais grioveliais. Šie medalionai buvo kaldinti Konstantino I laikais (IV–V a.) ir vėliau.

Spėjama, kad medalionų pagaminimo maniera rodo juos kilus Senovės Graikijoje. Manoma, kad jie buvo skirti pagerbti žymių vyrų atminčiai. Juose buvo atvaizdai Homero, Solono, Euklido, Pitagoro, Sokrato bei kai kurių tų laikų žaidynių čempionų, kurių pergales atspindėjo palmių šakos ir vežimų (kvadrigų ar bigų) atvaizdai.

## Nuorodos

* An Excessively Rare Roman Bronze Contorniate, Featuring a Bust of Trajan and with an Interesting Reverse
Fulgentas Bižys

**Fulgentas Bižys** (g. 1949 m. rugpjūčio 12 d. Veisiejuose) – inžinierius konstruktorius, futbolininkas, futbolo treneris. Lietuvos futbolo pirmenybių prizininkas, keletą sezonų buvo rezultatyviausias Lietuvos futbolo pirmenybių žaidėjas, iš viso Lietuvos pirmenybėse pelnė apie 120 įvarčių.

## Biografija

Gimė Veisiejuose. 1967 m. baigė Veisiejų vidurinę mokyklą, 1972 m. – Kauno politechnikos institutą. Futbolą pradėjo žaisti Veisiejų „Dainavoje“, vėliau rungtyniavo Kauno „Politechnikoje“, Panevėžio „Ekrane“, Utenos „Utenyje“. Tarptautinėse varžybose atstovavo Lietuvos reprezentacinei komandai – Vilniaus „Žalgiriui“. Aukščiausiosios lygos čempionatuose sužaidė apie 300 rungtynių, įmušė per 110 įvarčių.

1972–1975 m. buvo žaidžiančiu Panevėžio „Ekrano“ treneriu, po to iki 1988 m. žaidė ir treniravo Utenos „Utenį“, šią komandą išvedė iki Lietuvos aukščiausios lygos. Veisiejuose jo garbei vykdomi „Žymiausio kraštiečio“ futbolo turnyrai.

## Šaltiniai
Jonathan Sass

**Džonatanas „Džonas“ Sasas** (; 1961 m. Niujorkas, JAV) – amerikiečių džiazo tūbininkas.

## Biografija
Džonatanas Sasas gimė Harlemo rajone, Manhatane. Nuo 1976 iki 1985 m., vadovaujamas Semo Pilafiano, Bostono universitete grojo tūba. Nuo 1980 m. Sasas grojo įvairiuose pasaulio koncertuose, o nuo 1989 m. apsigyveno Vienoje. Iki 1995 m. priklausė „Vienna Art Orchestra“ džiazo orchestrui. Kurį laiką Sasas grojo garsiame brass kvintete „Empire Brass“ ir džiazroko grupėje „Heavy Tuba“. Pastaruoju metu atlikėjas groja solo, taip pat brass kvinteto „Art of Brass Vienna“ sudėtyje.

## Diskografija

### Solo
* 2005 *Sassified*

### Su grupe Heavy Tube
* 1994 *Faces*
* 1997 *Sagenhaft*
* 2000 *At Montreux Jazz Festival*
* 2003 *Pictures at an Exhibition*

### Su kvintetu Art of Brass Vienna
* 1994 *That’s Brass!*
* 1994 *Art of Brass Vienna plays Classics for Brass*
* 1996 *wanted: alice*
* 1999 *Strauss & Co*
* 1999 *Miles, Monk & More*
Korosalio rajonas

**Korosalio rajonas** () – rajonas šiaurės Belize, Meksikos pasienyje. Tai mažiausias šalies rajonas. Administracinis centras – Korosal Taunas.

## Geografija

Rajoną iš rytų ir šiaurės skalauja Četumalio įlanka. Paviršiui būdinga lyguma ir aukštumos, prie jūros kranto yra seklių lagūnų bei druskos ežerų. Svarbiausia upė – Hondas.

## Istorija

Korosalio rajone yra senovės majų miestų Seroso ir Santa Ritos liekanos.

## Gyvenvietės
 
Svarbesnės gyvenvietės:
* Korosal Taunas
* Litl Belizas
* San Choakinas
* Čunoksas
* Konsechas
* Šaibė

## Šaltiniai
Planas (Teksasas)

**Planas** () – miestas Teksaso valstijoje (JAV), Dalaso-Fortvorto metropolinėje zonoje.

Planas yra 9 pagal gyventojų skaičių valstijoje ir 71 Jungtinėse Valstijose (259,8 tūkst. gyv., 2010 m. duomenys).

## Istorija

Į šią vietovę naujakuriai atsikraustė apie 1840 m. Atsiradus daugiau darbo vietų, atsikėlė daugiau gyventojų. Buvo įsteigtas paštas. Renkant gyvenvietei pavadinimą buvo atmesta daug pasiūlymų (įskaitant ir pavadinimą tuometinio prezidento Milardo Filmoro garbei), vietiniai pasiūlė *Plano* pavadinimą, kas išvertus iš ispanų k. reiškia 'lygus', tai atspindėjo vietovę. Pavadinimas buvo priimtas Pašto ministerijos. 1872 m., užbaigus Hiustono ir Centrinio Teksaso geležinkelį, miestas pradėjo augti ir 1873 m. oficialiai gavo miesto statusą. 1874 m. gyventojų išaugo iki daugiau kaip 500. 1881 m. centrinį verslo rajoną nusiaubė gaisras, sunaikinęs daugumą pastatų. XIX a. pab. buvo atstatytas ir verslas vėl suklestėjo.

Iki 1960 m. gyventojų sk. augo lėtai ir pasiekė 3 695. Po Antrojo pasaulinio karo ėmė sparčiai vystytis. Dėka krūvos viešųjų darbų projektų ir mokesčių keitimo ėmė kurtis naujos darbo vietos, sumenko ūkininkavimo reikšmė ir jau 1980 m. mieste gyveno 72 tūkst. gyventojų. Infrastruktūra buvo vystoma gana greitai ir lengvai, dėl vietovės lygumo, kvadratinio išdėstymo ir projektavimo iniciatyvos.

Per paskutinius du XX a. dešimtmečius mieste pradėjo steigtis daugumos stambių įmonių filialai. 2000 m. gyventojų sk. išaugo iki 222 tūkst., taip Planą padarant vienu didžiausiu Dalaso priemiesčių. Šiuo metu miestas jau beveik išnaudojo visas galimybes plėstis į plotį, miesto ribose yra likę nedaug plotų, kuriuos dar galima panaudoti, o iš išorės jis visiškai apsuptas kitų savivaldybių.

## Klimatas
Planas yra drėgnojo subtropinio klimato zonoje. Aukščiausia temperatūra (47,7 °C) užfiksuota 1936 m. Vėsiausias mėnuo yra sausis, o šilčiausias – liepa. Žemiausia temperatūra (-21,6 °C) užfiksuota 1930 m. Didžiausias vidutinis metinis kritulių kiekis iškrinta gegužės mėn.

## Transportas

Planas yra vienas iš 12 Dalaso priemiesčių naudojančių DART viešojo transporto sistemą, ja naudojasi apie 1 % gyventojų. Planas taip pat buvo pirmasis Kolino apygardos miestas įgyvendinęs generalinį planą kelių sistemoje. Plačiajuosčių, padalytų greitkelių naudojimas leidžia didesnius greičio limitus, paprastai 64 km/h, tačiau kartais iki 89 km/h ties šiaurine Prestono kelio atkarpa. Planas yra pasiekiamas keliais pagrindiniais šalies greitkeliais.

## Gyventojai
Mieste yra 70 valstybinių ir 16 privačių mokyklų bei du Kolino universiteto miesteliai. 78,26 % miesto gyventojų yra baltaodžiai, 5,02 % – juodaodžiai, 0,36 % vietiniai indėnai, 10,18 % azijiečiai ir 3,86 % kt. 2006 m. tarp šalies miestų, turinčių virš 250 tūkst. gyventojų, Planas turėjo vieną žemiausių žmogžudysčių skaičių.

## Miestų partnerystė
*  Ivanovas, Rusijos Federacija
*  Bramptonas, Kanada
*  Marikina, Filipinai
*  San Pedro Garsa Garsia, Meksika
*  Sinču, Taivanas
*  Port Adelaidė-Ainfildas, Australija

## Šaltiniai
Filipo S. W. Goldsono tarptautinis oro uostas

**Tarptautinis Philip S. W. Goldson oro uostas** (IATA – **BZE**, ICAO – **MZBZ**) – didžiausias Belizo oro uostas, aptarnaujantis didžiausią šalies miestą Belizą. Oro uostas pavadintas pagal žymaus šalies visuomenės veikėjo, politiko Phillip Stanley Wilberforce Goldson, mirusio 2001 m., vardą.

Oro uostas yra apie 30 min. kelio nuo Belizo miesto centro Leidivilio. 

Kaip Belizo miestas, taip ir oro uostas dėl savo žemo aukščio virš jūros lygio dažnai yra potvynių pavojuje. Būtent dėl šios priežasties šalies sostinė 1970 m. buvo perkelta į Belmopaną, tačiau oro uostas lieka pagrindiniu šalyje.

Šiuo oro uostu naudojasi įvairios JAV ir Pietų Amerikos oro linijų bendrovės.

2025 m. balandžio 17 d. šiame oro uoste avariniu būdu leidosi Cessna 208 Grand Caravan EX orlaivis, kai ore jis buvo užgrobtas ginkluoto asmens. Pagrobėjas spėjo orlaivyje du keleivius sužeisti peiliu, kol pats buvo nušautas keleivio.

## Šaltiniai
Orendž Volko rajonas

**Orendž Volko rajonas** () – rajonas šiaurės vakarų Belize, Meksikos ir Gvatemalos pasienyje. Administracinis centras – Orendž Volk Taunas.

## Geografija

Būdingos lygumos, vakaruose paviršius pereina į Jalbako aukštumas. Teka Hondo ir Niu upės, yra nemaža Niu lagūna.

## Istorija

Orendž Volko rajone yra senovės majų miestų Lamanajaus ir San Estevano liekanos.

## Gyvenvietės
 
Svarbesnės gyvenvietės:
* Orendž Volk Taunas
* Trajal Farmas
* San Chosė
* San Pablas
* Šipjardas
* San Estevanas
* Gvinėja Grasas

## Šaltiniai
Stan Kryko rajonas

**Stan Kryko rajonas** () – rajonas vidurio rytų Belize, Karibų jūros pakrantėje. Administracinis centras – Dangriga.

## Geografija

Pajūryje driekiasi upių išvagota žemuma, vakaruose paviršius kyla į Majų kalnus. Rajono teritorijoje yra vienas aukščiausių šalyje Viktorijos kalnas (1120 m). Svarbiausios upės – Stan Krykas, Sity, Mulinsas. Kalnuose įsteigtas Kokskombo laukinės gamtos draustinis.

## Gyvenvietės
 
Svarbesnės gyvenvietės:
* Dangriga
* Big Krykas
* Plasensija
* Mango Krykas
* Hopkinsas

## Šaltiniai
Toledo rajonas

**Toledo rajonas** () – rajonas pietų Belize, Gvatemalos pasienyje ir Karibų jūros pakrantėje. Tai mažiausiai gyventojų turintis šalies rajonas. Administracinis centras – Punta Gorda.

## Geografija

Rytinę ir pietinę rajono dalį užima lygumos, o vakaruose iškilę Majų kalnai. Nuo kalnų link jūros teka nemažai upių: Mankėjus, Mohas, Sarstūnas, Grandė, Temašas ir kt.

## Istorija

Toledo rajone yra senovės majų miestų Lubantuno ir Nim Li Punito liekanos.

## Gyvenvietės
 
Svarbesnės gyvenvietės:
* Punta Gorda
* Mankei River Taunas
* Toledas
* San Pedro Kolumbija

## Šaltiniai
Architektūra (reikšmės)

**Architektūra** gali reikšti:
* Architektūra – pastatų projektavimo menas ir mokslas.
* Architektūra – mašinos arba įrenginio struktūra arba sandara.
* Statyba ir architektūra – mokslo ir praktikos mėnesinis žurnalas, leidžiamas nuo 1957 m. kovo mėn. Vilniuje.
Suvalkija (reikšmės)

**Suvalkija** gali reikšti:
* Suvalkija – etninė sritis, etnografinis regionas, suvalkiečių gyvenama Lietuvos dalis.
* Sūduva – istorinė sritis, sūduvių (jotvingių genties) gyventa teritorija Užnemunėje.
* Užnemunė – geografinė sritis kairiajame Nemuno krante.
* Suvalkų gubernijos teritorija - 1867 m. carinės Rusijos sudarytos Suvalkų gubernijos teritorija.
* Suvalkija, Suvalkiečių draugija „Suvalkija“ – Lietuvos savarankiška savanoriška visuomeninė organizacija, veikianti Marijampolėje,
* Suvalkija – mėnesinis regioninis etnokultūros žurnalas, einantis nuo 1997 m. Marijampolėje.
* Kraitenė – istorinis Marijampolės krepšinio klubas, dalyvavęs LKL, paskutinį sezoną vadinosi „Suvalkija“.
Planas

**Planas** ( 'plokštuma')  gali reikšti:
* Planas (Teksasas) – miestas JAV, Teksase;
* Planas (geodezija) –  teritorijos arba inžinerinio įrenginio sumažinta horizontalioji projekcija (geodezijoje);
* Planas (inžinerija) – ko nors (statinio, objekto) projektas (statyboje, inžinerijoje);
* Planas (dailė) – kadro erdvinio vaizdo mastelis (fotografijoje);
* Planas (ekonomika) – ūkio šakų vystymo strategija, numatomų darbų apimtis, užduočių vykdymo tvarka konkrečiam laikotarpiui (ekonomikoje);
* Planas (karyba) – numatyta karo veiksmų seka;
* Darbų planas – numatyta darbų, veiksmų seka.
* Teksto planas – iš anksto parengiama priemonė veikalui, straipsniui rašyti, prakalbai sakyti.

## Šaltiniai
CFA institutas

**CFA Institutas** () – stambiausia ir žymiausia pasaulyje pelno nesiekianti profesinė asociacija, vienijanti daugiau kaip 100 000 narių ir CFA kandidatų įvairiose pasaulio šalyse.

CFA kvalifikacija įgyjama įveikus tris egzaminų etapus bei turint ne mažesnę, kaip ketverių metų darbo patirtį finansų srityje. CFA Instituto nariai vadinami atestuotais finansų analitikais ().

CFA Institutas buvo įkurtas 1990 m. po *Institute of Chartered Financial Analysts* (*ICFA*) ir *Financial Analysis Federation* asociacijų susiliejimo. Prieštai ICFA akredituodavo finansų analitikus. CFA sertifikatų sistema veikia jau nuo 1963 m.

## Išnašos
Vilvordė

**Vilvordė** () − miestas centrinėje Belgijos dalyje,  Flandrijoje, į šiaurės rytus nuo Briuselio, prie Senos upės ir Briuselio kanalo.

Vilvordė − išvystytas pramoninis miestas. Taip pat svarbus geležinkelio transporto mazgas (ypač svarbi geležinkelio atšaka Briuselis−Antverpenas). Mieste susikerta keletas stambių automagistralių.

## Miestai partneriai
* Enepetalis, Vokietija
* Mobiožas, Prancūzija
* Midelburgas, Nyderlandai
* Peneroja Pueblonuevo, Ispanija
* Komatsu, Japonija
Arlonas

**Arlonas** () − miestas Belgijos pietryčiuose,  svarbiausias Liuksemburgo provincijos miestas. Gyventojų daugumą sudaro prancūzai.

Arlonas, pagal čia rastus antikinius archeologinius radinius yra seniausias Belgijos miestas (tačiau pagal išlikusius dokumentus, seniausias − Tongerenas). Romėnų termomis miestiečiai naudojosi dar ir viduramžiais, kai miestą valdė grafai ir markgrafai Limburgai. Markgrafo titulą turėjo ir Ričardas I Liūtaširdis, kuris iš Arlono pilies patraukė į Kryžiaus žygį.

XVI−XVIII a. Arlonas buvo karo epicentre tarp prancūzų ir ispanų. Šie karai sunaikino visą buvusį turtingą Arlono architektūrinį palikimą.

Stambiausia šių dienų Arlono gamykla yra šokolado fabrikas *Ferrero Rocher*.

## Miestai partneriai
* Bitburgas, Vokietija
* Vogėzų Sen Djė, Prancūzija
* Ajanžas, Prancūzija
* Dykirchas, Liuksemburgas
* Sulfuras, JAV
* Alba, Italija
* Market Draitonas, Jungtinė Karalystė
Statyba (reikšmės)

**Statyba** gali reikšti:
* Statyba – veikla, kurios tikslas – pastatyti naują, rekonstruoti, remontuoti ar griauti esamą statinį.
* Sporte:
** Vilniaus „Statyba“ – istorinis Lietuvos krepšinio klubas, įkurtas 1964 m. ir egzistavęs iki 1997 m. Vilniuje.
** Vilniaus „Statyba“ – krepšinio klubas, įkurtas 2011 m. ir rungtyniaujantis Nacionalinėje krepšinio lygoje.
** Panevėžio „Statyba“ – buvęs Lietuvos futbolo klubas iš Panevėžio.
** Vilniaus „Mažoji Statyba“ – Lietuvos futbolo klubas iš Vilniaus.
** Raseinių „Danspin“ (*2006 m. – Statyba*) – Lietuvos futbolo klubas iš Raseinių.
** Jonavos „Lietava“ (*1968 m. – Statyba*) – Lietuvos futbolo klubas iš Jonavos.
** Jonavos SK Triobet Malsta (*STATYBA*) – Jonavos krepšinio klubas, dalyvaujantis NKL.
** Gargždų „Garsta“ (*Statyba*) – buvęs Lietuvos futbolo klubas iš Gargždų.
* Spaudoje:
** Statyba ir architektūra – mokslo ir praktikos mėnesinis žurnalas, leidžiamas nuo 1957 m. kovo mėn. Vilniuje.
** Statyba – Šiaulių statybos tresto savaitraštis, leistas 1976–1990 m. Šiauliuose.
** Statyba – mėnesinis laikraštis, leistas nuo 1988 m. rugpjūčio 12 d. Jonavoje.
** Statyba – Vilniaus Gedimino technikos universiteto ir Lietuvos mokslų akademijos ketvirtinis mokslinis žurnalas, ėjęs nuo 1995 m.
** Statyba – LTSR Ministrų Tarybos valstybinio statybos ir architektūros reikalų komiteto, LTSR Statybos ministerijos, LTSR Liaudies ūkio tarybos, Statybos ir statybinių medžiagų pramonės darbininkų profsąjungos respublikinio komiteto savaitraštis, ėjęs 1958–1961 m. Vilniuje.
** Svarbiausioji statyba – Lietuvos valstybinės rajoninės elektrinės direkcijos, statybos valdybos ir visuomeninių organizacijų leidinys, leistas 1961–1964 m. lietuvių ir rusų kalba Elektrėnuose.
Hurakanas

**Hurakanas** arba **Churakanas** (*Huracán, Hurakan* – „vienakojis“) – majų audrų, vėjo, ugnies dievas, vienas Visatos sutvėrėjų. Dar vadinamas *U K’ux Kaj* – „dangaus širdimi“. Hurakanas sukėlęs pasaulinį tvaną, kuomet dievus užrūstinusi žmonija. Pasakojama, kad Hurakanas gyvenęs vėjų gainiojamose miglose virš vandenų, bet vėliau iškvietęs Žemę iš po vandens ir atkūręs pasaulį.

Hurakanas vaizduojamas su gyvatės uodegą primenančia koja, ropliškos išvaizdos, su karūna ant galvos ir deglu rankoje. Siejamas su sapotekų griausmų dievu Kosichu ir actekų Tlaloku.

Nuo šio majų dievo vardo kilo žodis uraganas.
SKA Lʹvìv

**Lvovo SKA** – buvęs Ukrainos futbolo klubas iš Lvovo.

## Istorija

1989 m. pabaigoje Lvovo SKA klubo pagrindu suburta Galicina Drogobic komanda.

## Pasiekimai
* s ketvirtfinalis (1964, 1987 m.)
* 3-oji vieta I lygoje (1984, 1985 m.)

## Lietuviai
* Romualdas Juška, puolėjas 1966
* Anatolijus Timofejevas, 1973
* Šenderis Giršovičius, ~1973

## Išnašos

## Nuorodos
*
Ritas Vaiginas

**Ritas Vaiginas** (g. 1959 m. gruodžio 13 d. Biržuose) – buvęs Lietuvos futbolininkas, sporto funkcionierius.

## Biografija

1978 m. baigė Biržų 2-ąją vidurinę mokyklą, 1978–1982 m. studijavo VU ekonominės kibernetikos ir finansų fakultete (ekonomikos specialybė).

Buvo futbolininkas (1982–1993 m.), žaidė Lietuvos futbolo aukščiausiojoje lygoje Vilniaus „Pažangos“, SRT Vilnius, „Geležinio Vilko“ komandų sudėtyje. Lietuvos futbolo čempionas 1982 m., 1988 m., bronzos medalių 1984 m., 1985 m., sidabro medalio 1987 m., Lietuvos futbolo taurės 1982 m., 1984 m., 1987 m. laimėtojas. Vilniaus futbolo senjorų klubo įkūrėjas 1995 m., jo sudėtyje – Europos dirbančiųjų futbolo čempionato 1997 m., Lietuvos senjorų futbolo čempionato laimėtojas.

1994–1996 m. „Sandorio“ įmonės generalinio direktoriaus pavaduotojas. 1996–2005 m. uždarosios akcinės bendrovės „Ritvila“ direktorius. Nuo 2001 m. – Vilniaus apskrities futbolo federacijos prezidentas. 2001–2008 m. LFF vykdomojo komiteto narys.

2005–2009 m. Kūno kultūros ir sporto departamento generalinio direktoriaus pavaduotojas, 2009–2010 m. – generalinis direktorius.

2011–2015 m. Vilniaus miesto savivaldybės administracijos direktoriaus pavaduotojas. 2015–2016 m. Lietuvos Respublikos švietimo ir mokslo ministro patarėjas. Nuo 2016 m. Lietuvos muzikos ir teatro akademijos infrastruktūros direktorius.

2019–2020 m. Biržų rajono savivaldybės tarybos narys.

2017–2018 m. Darbo partijos Vilniaus miesto skyriaus pirmininkas. Nuo 2018 m. Lietuvos socialdemokratų darbo partijos Biržų skyriaus pirmininkas.

## Šaltiniai
Lacholmas

**Lacholmas** () – pietų Švedijos miestas, administracinis Lacholmo savivaldybės centras, esantis Halando lene.

2010 m. čia gyveno apie 7000 gyventojų. Mieste stovi Lacholmo piešinių muziejus.

Lacholmo miesto istorija siekia XIII a. Miestas įsikūrė derlingose žemėse, todėl turėjo strateginę reikšmę. Šv. Petro ir Povilo dieną (birželio 29 d.) jame vykdavo mugės. XIX a. Lacholmas buvo amatininkų miestu. Šiais laikais didžiausią miesto ekonomikos dalį sudaro prekyba ir transporto paslaugos.

## Galerija

Image:Gamlastationshuset.jpg|Senoji traukinių stotis
Image:Laholms rådhus.jpg|Savivaldybės pastatas
Image:Laholms kraftverk maj 2015-2.jpg|Lacholmo hidroelektrinė


## Šaltiniai
Vytautas Jančiauskas

**Vytautas Jančiauskas** (g. 1955 m. gegužės 14 d. Oziorske, Kaliningrado sr., Rusijos TFSR) – buvęs Lietuvos futbolininkas, LTRS nusipelnęs treneris (1987).

## Biografija

1977 m. baigė Kūno kultūros institutą. 1998–2009 m. Vilniaus pedagoginio universiteto lektorius.

1999 m. tapo Lietuvos studentų futbolo lygos generaliniu sekretoriumi.

Trenerio karjera:
* 1983–1985 m. – Lietuvos kūno kultūros ir sporto komiteto valstybinis futbolo treneris,
* 1997–1980 m. – Respublikinės VJSM vyr. treneris,
* 1980–1983 m. – SRT Vilnius sporto instruktorius-treneris,
* 1985–1989 m. – Žalgiris Vilnius treneris, 1991–1992 m. vyr. treneris, 1994–1997 m. vadybininkas-treneris,
* 2001–2003 m. – Vėtra Rūdiškės vyr. treneris,
* 2004–2005 m. – Sakalas Šiauliai vyr. treneris,
* 2006–2007 m. – Vėtra-2 Vilnius vyr. treneris,
* 2009–2010 m. – Banga Gargždai vyr. treneris.
* 2013–2016 m. – TFA Milanas 2004 metų gimimo ir vyresnių berniukų treneris
* U-19 Lietuvos merginų rinktinės treneris

Žaidėjo karjera:
* Lietuvos jaunimo rinktinės narys 1973–1977 m., žaidė klubuose „Atletas“, „Pažanga“, SRT Vilnius, „Žalgiris“.

## Išnašos
Algirdas Biliūnas

**Algirdas Biliūnas** (g. 1947 m. liepos 12 d. Kretingoje) – buvęs Lietuvos futbolininkas, treneris.

## Biografija

Vyresnysis brolis Romualdas Biliūnas – irgi futbolininkas. Pirmieji treneriai – Jonas Banitauskas (Pagėgiai), Romualdas Leščinskas. Žaisti pradėjo Tauragės jaunimo sporto mokykloje. 1970 m. baigė KKI, tais metais tapo Lietuvos čempionu, vėliau išvyko į Kėdainius. Žaidė Tauragės „Tauro“, Kauno „Atleto“, Vilniaus „Žalgirio“ (SSRS pirmenybėse), Kėdainių „Nevėžio“, Ukmergės „Vienybės“, Vilniaus „Pažangos“, Vilniaus „Elektrono“ komandose.

1970 m. atstovaudamas „Atletui“ tapo Lietuvos čempionu, 1972 m. su „Nevėžiu“ iškovojo „Tiesos“ taurę.

## Treneris
Nuo 1977 m. treniravo jaunuosius futbolininkus. Dirbo Vilniaus „Panerio“, Rūdiškių „Vėtros“, „Vilniaus“, Visagino „Intero“ klubuose. 
; Auklėtiniai:
* Mindaugas Grigalevičius
* Marius Kižys
* Artūras Steško
* Igoris Steško
* Stanislovas Vitkovskis
* Irmantas Zelmikas

## Šaltiniai
Vincas Kateiva

**Vincas Kateiva** (g. 1942 m. Draginiuose, dab. Akmenės rajonas) – buvęs Lietuvos futbolininkas. Vartininkas.

## Biografija

Gimė Papilės krašte. 1961 m. su „Cementininku“ tapo „Tiesos“ taurės laimėtoju. Į šią komandą jį pritraukė tuometinis žaidėjas ir treneris V. Tučkus. Nuo 1959 m. gynė „Cementininko“ vartus. 1964–1967 ir 1970–1971 m. žaidė Vilniaus „Žalgirio“ meistrų komandoje, sužaidė 148 rungtynes ir praleido 117 įvarčių. 1968 m. žaidė Dinamo Minsk ekipoje, gavo sporto meistro vardą. Žaidėjo karjerą baigė „Pažangoje“ 1983 m.

Vėliau treniravo „Žalgirio“ vartininkus ir antrąją klubo komandą „Polonija“.

## Šaltiniai
Dainius Gudaitis

**Dainius Gudaitis** (g. 1973 m. lapkričio 21 d.) – buvęs Lietuvos futbolininkas, treneris.

## Biografija
Žaidė Vilniaus „Šviesos“, „Žalgiris-2“, „Lokomotyvo“, „Vėtros“ komandose. Trenerio karjerą pradėjo 2000 m., dirbo „Vėtros“ ir „Žalgirio“ klubuose.

Įsteigė FM Ateitis klubą. 2010 m. D.Gudaičio treniruojama 2000 m. komanda tapo Lietuvos čempione, 1999 m. ekipa – vicečempione ir laimėjo prestižinį „Dana Cup“ turnyrą, o 1998 m. futbolininkai šalies pirmenybėse iškovojo trečiąją vietą.

## Šaltiniai
Albert Sarkisyan

**Albert Sarkisian** (Ալբերտ Վլադիմիրի Սարգսյան; g. 1963 m. rugpjūčio 14 d. Jerevane) – Armėnijos futbolininkas, gynėjas.

## Biografija
Žaidėjo karjera tęsėsi nuo 1980 iki 1996 m. Atstovavo įvairius klubus gimtinėje. 

Į Lietuvą atvyko 1994 m. Žaidė aukščiausioje futbolo lygoje. 
Atstovavo „Paneriui“ (1994 m.) ir „Lokomotyvui“ (1995–1996 m.).

Vilniaus „Lokomotyve“ pradėjo trenerio karjerą, bet 1997 m. išvyko į Armėniją. Armėnijoje dirbo treneriu įvairiuose komandose.

## Išnašos

## Nuorodos
*
INSEAD

**INSEAD** () – verslo mokykla įkurta 1957 m. Fontenblo miestelyje netoli Paryžiaus. INSEAD turi padalinius Singapūre ir Abu Dabyje. 

## Studijų programos

INSEAD verslo mokykla siūlo šias studijų programas:

* verslo vadybos magistro ();
* verslo vadybos vadovams magistro ();
* verslo vadybos doktorantūros ().

## Reputacija

Vertinant pasauliniu mastu, ši verslo mokykla yra viena iš pagrindinių žaidėjų verslo išsilavinimo rinkoje. Tarptautine mokyklą vadinti leidžia faktas, kad tik 10% joje studijuojančių bei dirbančių žmonių sudaro prancūzai. Siūloma rinktis įvairios trukmės ir profilio studijų. Pagal 2017 m. „Financial Times“ sudarytą verslo mokyklų reitingą, INSEAD užima pirmą vietą pasaulyje. Šioje mokykloje konkursas yra itin didelis, bet ją baigusieji pagal gaunamo atlyginimo dydį lenkia daugumos Europos verslo mokyklų absolventus.

## Šaltiniai